
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε κτί¬ 
ριο το οποίο έχει χαρακτηρισθεί ως διατηρητέο και βρί¬ 


σκεται εντός του ρυμοτομικού σχεδίου δήμου Παλαιού 

Φαλήρου (Ν. Αττικής). 1 

Κήρυξη αναδασωτέας εκτάσεως 23,990 στρεμμάτων στη θέ¬ 
ση «Ακρωτήρι» περιοχής Λουρδάτων περιφέρειας Δήμου 
Λειβαθούς Νομού Κεφαλληνίας. 2 


ΑΠΟΦΑΣΕΙ Σ 

Αριθ. 30978/8458 (1) 

Καθορισμός ειδικών όρων και περιορισμών δόμησης σε κτίριο το 
οποίο έχει χαρακτηρισθεί ως διατηρητέο και βρίσκεται εντός 
του ρυμοτομικού σχεδίου δήμου Παλαιού Φαλήρου (Ν. Αττι¬ 
κής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 110 και της παρ. 4 
του άρθρου 327 του από 14.7.1999 Π.Δ/τος «Κώδικας Βασικής 
Πολεοδομικής Νομοθεσίας» (Δ'580),όπως οι παρ. 1 και2του άρ¬ 
θρου ΙΙΟαντικαταστάθηκανμετιςπαρ. 1 και2του άρθρου 3του 
Ν. 2831/2000 «Τροποποίηση των διατάξεων του Ν. 1577/1985 
«Γενικός Οικοδομικός Κανονισμός» και άλλες πολεοδομικές δια¬ 
τάξεις» (Α' 140) και η παρ. 3 του άρθρου 327 τροποποιήθηκε με 
τις παρ. 4 του άρθρου 2 του ιδίου ως άνω νόμου. 

2. Τις διατάξεις του άρθρου 29Ατου Ν. 1558/1985 «Κυβέρνηση 
και Κυβερνητικά Όργανα» (Α' 137) που προστέθηκε με το άρθρο 
27 του Ν. 2081/1992 (Α' 154) και αντικαταστάθηκε με την παρα- 
γρ. 2ατου άρθρου 1 του Ν. 2469/1997 (Α'38). 

3. Την υπ’ αριθμ. 103326/1281/5.12.1996 απόφαση του Υπουρ¬ 
γού και του Υφυπουργού Περιβάλλοντος Χωροταξίας και Δημο¬ 
σίων Έργων «Μεταβίβαση αρμοδιοτήτων του Υπουργού και του 
Υφυπουργού Περιβάλλοντος Χωροταξίας και Δημοσίων Έργων 
στον Γενικό Γραμματέα, και στους Προϊσταμένους των Γενικών 
Διευθύνσεων, Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρούνται από 
τον Υπουργό και τις Περιφερειακές Υπηρεσίες διανομαρχιακού 
επιπέδου του Υπουργείου Περιβάλλοντος, Χωροταξίας και Δη¬ 
μοσίων Έργων» (Α' 9). 

5. Την από 12.3.2000 αιτιολογική έκθεση της Διεύθυνσης Πο- 
λεοδομικού Σχεδιασμού -Τμήμα Παραδοσιακών Οικισμών. 


6. Την από 26.7.2000 σύμφωνη γνώμη του Ιδρύματος Ευγενίδου 
(αριθμ. πρωτ. ΥΠΕΧΩΔΕ 20677/6967/27.7.2000). 

7. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού προ¬ 
ϋπολογισμού και του οικείου Ο.Τ.Α., αποφασίζουμε: 

1) Στο κτίριο που βρίσκεται εντός του ρυμοτομικού σχεδίου δή¬ 
μου Παλαιού Φαλήρου (Ν. Αττικής), επίτων οδών Ελληνίδων Πε¬ 
ντέλης, Αεροπόρων και της Λεωφόρου Συγγρού αριθμ. 387 (Ο.Τ. 
99), που έχει χαρακτηρισθεί ως διατηρητέο με την αριθμ. 
28375/5985/26.9.1997 απόφαση του Υπουργού Περιβάλλοντος 
Χωροταξίας και Δημοσίων Έργων (Δ' 865), φερόμενο ως ιδιο¬ 
κτησία Ευγενιδείου Ιδρύματος, καθορίζονται ειδικοί όροι και πε¬ 
ριορισμοί δόμησης ως εξής: 

Επιτρέπεται: 

α. Η κατεδάφιση δύο ισογείων πτερύγων εκατέρωθεν του χώ¬ 
ρου του υπάρχοντος πλανηταρίου, επί της οδού Πεντέλης, κα¬ 
θώς επίσης και μικρού τμήματος ισογείου κτιρίου διαστάσεων 
11,038x7,30 μέτρα. 

β. Η ανέγερση δύο νέων πτερύγων (δυτικής και ανατολικής), 
εκατέρωθεν του υπάρχοντος πλανηταρίου, επί της οδού Πεντέ¬ 
λης, όπως οι παραπάνω ρυθμίσεις φαίνονται στο σχετικό πρωτό¬ 
τυπο διάγραμμα σε κλίμακα 1:200, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την 
αριθμ. 30978/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση μη ισχυούσης 
για το συγκεκριμμένο ακίνητο της παραγράφου 3 της υπ’ αρ. 
28375/5985/26.9.1997 (ΦΕΚ 865/97/Δ) απόφασης Υπουργού. 

γ. Το μέγιστο ποσοστό κάλυψης του οικοπέδου ορίζεται σε πε¬ 
νήντα πέντε τοις εκατό (55%) της επιφάνειας του. 

δ. Το μέγιστο επιτρεπόμενο ύψος των ανεγερθησομένων πτε¬ 
ρύγων ορίζεται: 

Δεκαεπτά μέτρα και ογδόντα εκατοστά του μέτρου (17,80 μ.) 
για τη δυτική πτέρυγα και δώδεκα μέτρα και ογδονταπέντε εκα¬ 
τοστά του μέτρου (12,85 μ.) για την ανατολική πτέρυγα. 

Πάνω από το μέγιστο επιτρεπόμενο ύψος επιτρέπεται η απόλη¬ 
ξη κλιμακοστασίου με τις απολύτως απαραίτητες λειτουργικές 
διαστάσεις και με ύψος δύο και μισό (2,30) μ. 

ε. Στις ανεγερθησόμενες πτέρυγες επιτρέπεται η κατασκευή 
δύο υπόγειων ορόφων για βοηθητικές χρήσεις και χώρους στάθ¬ 
μευσης. 

στ. Η προσθήκη των νέων πτερύγων γίνεται χωρίς υπέρβαση 
του ισχύοντος συντελεστή δόμησης. 

ζ. Η αρχιτεκτονική μελέτη εγκρίνεται από τη Δ/νση Πολεοδομι- 
ού Σχεδιασμού - Τμήμα Παραδοσιακών Οικισμών. 

2) Κατά τα λοιπά εξακολουθούν να ισχύουν οι διατάξεις της 
28375/5985/26.9.1997 απόφασηςτου Υπουργού Περιβάλλοντος 
Χωροταξίας και Δημοσίων Έργων (Δ' 865). 

3) Η ισχύς της παρούσας απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδατης Κυβερνήσεως. 

Αθήνα, 27 Νοεμβρίου 2000 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4975 (2) 

Κήρυξη αναδασωτέας εκτάσεως 23,990 στρεμμάτων στη 

θέση «Ακρωτήρι» περιοχής Λουρδάτων περιφέρειας 

Δήμιου Λειβαθούς Νομού Κεφαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν .Δ, 532/70. 

2) Τις διατάξεις του άρθρου 117 παρ. 3 του Συντάγμα¬ 
τος. 

3) Τις διατάξε ις του Ν. 998/79» περί προστασίας των δα¬ 
σών και δασικών εν γένει εκτάσεων της χώρας και συγκε¬ 
κριμένα: 

α) Του άρθρου 38 παρ. 1. 

β) Του άρθρου 41 παρ. 1. 

4) Τις διατάξεις του Υπουργείου Γεωργίας αριθμ α) 
160417/1180/8-7-1980 καιβ) 182447/3049/24-9-1980. 

5) Το Ν. 2218/13-6-1994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις», όπως τροποποιήθηκε μεταγενέστερα με το Ν. 
2240/16-9-94. 

6) Το Ν. 2503/30-5-97 «Δοίκηση, οργάνωση, στελέχωση 


της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

7) Την αναφορά της Δ/νσης Δασών Κεφαλληνίας με 
αριθμ. 4540/10.10.2000, μετηνοποίαπροτείνεταιη κήρυ¬ 
ξη ως αναδασωτέας, της αναφερόμενης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα, με σκοπό να επανελθεί στην 
προτέρατης κατάσταση, με φυσική αναγέννηση, την δα¬ 
σική έκταση που εκχερσώθηκε εμβαδού είκοσι τριών 
στρεμμάτων και εννιακοσίων ενενήντα τετραγωνικών μέ¬ 
τρων (23,990 στρεμ.), που βρίσκεται στη θέση «Ακρωτή- 
ρι» περιοχής Λουρδάτων περιφέρειας Δήμου Λειβαθούς 
Ν. Κεφαλληνίας και προσδιορίζεται απότα στοιχεία Β-Γ- 
Δ-Ε-Ζ-Η-Θ-Ι-Κ-Λ-Ν-Β, όπως φαίνονται στο συνημμένο 
αναπόσπασμα χάρτη Γ.Υ.Σ. κλίμακας 1/5000, το οποίο 
αποτελεί αναπόσπαστο μέρος της αποφάσεως αυτής και 
ορίζεται ως εξής: 

Ανατολικά: Με ρέμα. 

Δυτικά; Με αγροτική και δασική έκταση. 

Βόρεια: Με αγροτική έκταση και αγροτικό δρόμο. 

Νότια: Με αγροτικό δρόμο και δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 8 Νοεμβρίου 2000 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 








